Nemėžio šv. Rapolo Kalinausko gimnazija

Vilniaus rajono Nemėžio Šv. Rapolo Kalinausko gimnazija – dieninė, savarankiško mokymosi bendrojo lavinimo mokykla Nemėžyje (Vilniaus raj.), V. Sirokomlės g. 2, vykdanti pradinio, pagrindinio, vidurinio ir papildomo ugdymo programas lietuvių, rusų ir lenkų kalba. Įstaigos kodas 191316169.
miniatiūra|250px|left|Nuo stadiono pusės

 Istorija 
1945 m. rugpjūčio mėn. Nemėžyje atidaryta pradinė mokykla. Ji buvo įsikūrusi keliuose pastatuose. Mokykloje dirbo du mokytojai: mokyklos direktorius Seif Aksanov ir mokytoja Marijana Aksanova. Čia buvo dėstoma aritmetika, lietuvių kalba, rusų kalba, literatūrinis skaitymas, geografija, gamta, kūno kultūra, darbai, dainavimas. 1948–1949 m. mokykloje mokėsi jau 80 mokinių. 1951 m. atidarytos pradinės klasės lenkų dėstomąja kalba.

1953 m. mokykla tapo septynmetė. Joje mokėsi 98 mokiniai. Nuo 1963 m. ji jau aštuonmetė, mokėsi 176 mokiniai. 1965 m. mokykla persikėlė į naują dviejų aukštų pastatą. 1969–1970 mokslo metais Nemėžio mokykla tampa vidurine. Čia mokėsi jau 412 mokinių. 1983 m. pastatytas naujas mūrinis trijų aukštų mokyklos pastatas su erdviomis klasėmis, aktų ir sporto salėmis, valgykla, biblioteka. Prie mokyklos buvo įrengtas puikus stadionas. 1985 m. atidaryta pirmoji lietuviška klasė, kurioje buvo devyni mokiniai. Pastaruoju metu lietuvių kalba mokėsi apie 400 vaikų. 2010 m. mokykla tapo gimnazija. Pavadinta šventojo, karmelitų vienuolio Rapolo Kalinausko vardu.

 Direktoriai 
 Zbigniev Maciejevski – nuo 2004 m.

 Nuorodos 
 Mokyklos svetainė

Kategorija:Nemėžis
Kategorija:Lietuvos gimnazijos
Kategorija:Vilniaus rajono savivaldybės mokyklos
Kategorija:Lietuvos rusų mokyklos
Kategorija:Lietuvos lenkų mokyklos